khistorydata/jeongjo-sjw-relations huggingface dataset:
정조 21년
李敬一以備邊司言啓曰卽見水原留守徐有隣災實狀啓則以爲本府今年災頉合爲三百三十九結三十三負九束元劃災二十結外三百十九結三十三負九束特許加劃當此畓農失稔田穀差勝之歲萬餘石米租新還竝以本色責納則決致難辦被災最甚處限四分一其餘限五分一相當正穀準折代捧待明秋還作本色推奴徵債限明秋防塞事竝請令廟堂稟旨分付矣本府舊災名色昨年因特敎頉給則今此所請卽是當年災而較之畓摠似不爲過元劃外三百十九結三十三負九束特爲加劃米租新還代捧事本府民情不可不念亦爲依所請之分數以相當穀準折代捧待明年還作本色推奴徵債防塞事一體依施之意分付何如傳曰允
정조 21년
李敬一以備邊司言啓曰卽見京畿監司李在學災實狀啓則分等不爲擧論仍以爲事目災四百結外不足災一千五百八十七結四十三負特許加劃後錄諸條竝請令廟堂稟旨分付矣其一甲寅舊還沿邑民勢實無新舊竝納之望交河等四邑竝停退長湍等七邑折半停退停退外當捧條以相當田穀準折代捧其外二十三邑鎭使之準捧而本色責納有難辦之慮此亦準折代捧竝待明秋還作本色事也其一大興臨津長山等三處移轉穀許令捧留本邑其中在於長湍坡州者則從民願或捧留或輸納而耗條如前收納本所事也其一禁御兩營江都留餉米太運納有弊依近例米每石以錢五兩折定太則多有二兩或一兩八錢代捧之例而今年則太農旣登一從市直每石一兩五錢折定收納事也其一本道受來江都米耗條亦依近條每石以錢五兩一體折定以納事也其一推奴徵債限明年防塞事也本道年事雖未均登優例不至懸殊不爲分等誠有意見所請災結雖似稍過自有流來舊頉之故除非大登之年每不免爲此數內外依狀請地部元劃外一千五百八十七結四十三負特爲準劃俾無一夫白徵之弊甲寅條舊還之竝令準捧實出永除民弊之意而今所論列亦有所據交河等四邑竝姑置之長湍等七邑折半收捧而以相當穀準折代捧其他二十三邑鎭舊還一體準折代捧待明秋還作本色大興臨津長山三處移轉穀捧留本邑等事雖北漢平倉納稍異餉穀體重有難輕許使之如例輸納禁御兩營江都留餉米太及本道受來江都米耗條折價輸納事旣多近例彼此俱便竝與推奴徵債防塞事依施之意分付何如傳曰允今年穡事所見異於所出所出異於所料不待道伯之狀請邑倅之牒語而推諸輦路之目親而耳接庶能知其餘遍野黃雲可謂豐年而漫山赤子皆稱樂歲及其滌場納禾也舂不叟叟𥳽不浮浮老農之所未覺云爾則峽野之均於沿邑又足反隅看此時催科之新舊竝督何暇及於仰事俯育乎狀請七邑與其外諸邑舊還竝付之道伯量宜徵捧要以紓力爲歸而駕過十邑依交河等四邑例特爲勿徵事分付可也
정조 21년
李敬一以備邊司言啓曰卽見慶尙監司李亨元狀啓則枚擧英陽縣監徐潞修聞慶縣監宋倫載牒呈以爲今年田農最歉英陽粟分給條三千七百石聞慶小豆分給條三百五十石竝與當年耗而從市價許令作錢方便移貿於沿邑而竝以代租準折換充則在兩邑爲矯弊之方於沿邑爲益寡之政請令廟堂稟旨分付矣英陽聞慶俱以穀多之邑每以爲弊如欲移貿此政其時而旣欲移貿於沿邑則豆粟之以本色換貿實無其路依狀請以代租準折換充以爲裒益之地何如傳曰允本道穀物裒益之反爲民弊聞於往來衣繡者之言而知其無異勒徵至許度支之請得取用則今番移貿又或如年前其弊當如何道伯之循例狀請難免不審之失另求彼此俱便之方無或獲罪於來頭執斧之虎行事卿其措辭嚴飭今日回啓郭山事亦然將此批旨亦飭箕伯可也
정조 21년
傳于李敬一曰此後諸道年分回啓雖以草記爲之原狀粘付事定式
정조 21년
李敬一以兵曹言啓曰五衛將金光顯身病猝重時月之內無望供職呈狀乞遞宿衛輪番之任不可久曠改差何如傳曰允
정조 21년
魚用謙以成均館兼大司成意啓曰臣以陞補考券次昨自喉院退歸泮宮矣鍾後黑夜中忽於窓外有大聲如虎喝臣驚怪問之卽所謂李在咸也發怒於渠券之見落學製詬罵肆惡罔有紀極渠雖曾經職名卽是科屋作挐則當以科場律治之卽令挐住着枷則仍爲逃走下隷追之叫以拔劍未能捉得矣陞學時怪擧在前固多匿名之類而豈有面對詬罵公肆悖惡若此之甚乎渠是何人受恩何如而乃敢托於似狂非狂之間眼無朝廷心懷憤懣每當設場之際前後作孽匪一匪再而皆畏惡口莫敢誰何輒置勿問之科雖以近日事言之庠場泮試無日不作挐而臣則適未目覩故未及科罪致此昨夜之變怪若復置之則從此無以設科場而朝廷之貽辱莫甚卽令有司如法痛繩以嚴科場以存紀綱何如傳曰允
정조 21년
李書九以義禁府言啓曰成均館啓辭內李在咸卽令攸司如法痛繩事允下矣李在咸今方待命拿囚之意敢啓傳曰泮長草記之後只觀體貌停擧後以不能爲事理重律區別功議勘放後更卽草記可也
정조 21년
吏曹啓目粘連觀此承政院同副承旨李海愚上疏則以爲新除授右承旨臣李敬一卽臣姨母夫也揆以格例在下當遞照例遞改亦爲白臥乎所相避之法自下當遞是白乎矣邇列之臣所帶遞仍當否臣曹不敢擅便上裁何如判付啓依回啓施行爲良如敎
정조 21년
李儒慶啓曰同經筵李益運旣入闕中不爲肅謝直爲出去事甚未安推考警責何如傳曰允
정조 21년
行都承旨洪明浩未肅拜行左承旨李晩秀未肅拜行右承旨申耆未肅拜左副承旨李鼎德在外右副承旨朴載淳牌不進同副承旨未差前承旨李敬一坐直注書柳遠鳴病一員未差假注書李允謙仕直事變假注書宋應圭仕
정조 21년
藥房提調李時秀副提調李敬一啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 21년
李敬一以都摠府言啓曰今日入直內三廳武兼禁軍及軍兵等中日習射請出標信傳曰知道
정조 21년
李敬一啓曰合辭方張之時兩司無詣臺之員事甚未安除在外疏批未下未署經外未肅拜呈告人員竝卽牌招何如傳曰允
정조 21년
李敬一啓曰御營廳將官來言今日本廳軍兵日次私習云矣敢啓傳曰知道
정조 21년
李敬一啓曰明日聖節望闕禮依例爲之之意敢啓傳曰知道
정조 21년
李敬一啓曰卽者義禁府都事來言時囚無得過三日滯囚事曾有定式矣時囚罪人洪采疇當爲捧供而判義禁邊得讓知義禁李祖源同義禁李益運俱有身病一員未差不得備員開坐云判義禁邊得讓知義禁李祖源同義禁李益運竝卽牌招何如傳曰允
정조 21년
李敬一啓曰吏曹郞廳來言承旨及臺諫有闕政事取稟傳曰當日爲之
정조 21년
李敬一啓曰今日政新除授臺諫一體牌招何如傳曰允
정조 21년
傳于李敬一曰諸承旨持公事入侍
정조 21년
傳于李敬一曰都承旨入侍
정조 21년
傳于李敬一日右副承旨入侍
정조 21년
呂東植拿處代以宋冕載爲假注書
정조 21년
有政吏批判書宋煥箕在外參判徐邁修病參議蔡弘遠進前承旨李敬一進啓曰判書宋煥箕未肅拜參判徐邁修病不來小臣獨政未安何以爲之敢稟傳曰只出緊任以李泰永爲大司諫韓用鐸爲副校理柳誼爲同義禁申絢爲書狀官
정조 21년
兵批判書李祖源病參判柳誼入直進參議李文會病參知申鳳朝病前承旨李敬一進護軍閔台爀副護軍李肇源成鼎鎭竝單付
정조 21년
以大司諫李泰永獻納丁志元掌令許鍒持平崔禧延牌不進罷職傳旨傳于李敬一曰他臺已處分諫長許遞令該曹口傳付軍職
정조 21년
李敬一啓曰大司憲李城輔執義申禹相在外掌令洪受浩持平鄭魯榮疏批未下掌令許鍒持平崔禧延牌不進監察茶時之意敢啓傳曰知道
정조 21년
兵曹口傳政事副護軍李泰永單付
정조 21년
李敬一以弘文館言啓曰本館下番闕直已至多日事甚未安應敎韓光植校理柳河源副修撰李顯默旣有只推之命副修撰李顯默卽爲牌招入直應敎韓光植校理柳河源一體牌招察任何如傳曰允
정조 21년
以應敎韓光植校理柳河源副修撰李顯默牌不進罷職傳旨傳于李敬一曰只推
정조 21년
以李儒慶囚單子傳于李敬一曰罪在臺臣旣知其事實分揀放送
정조 21년
以呂東植囚單子傳于李敬一曰付過放送
정조 21년
傳于李敬一曰在外承旨及右承旨許遞前望單子入之待下批待開門一體牌招
정조 21년
李敬一啓曰左副承旨李儒慶分揀放送事命下矣卽爲牌招何如傳曰遞差烏可免乎遞差其代前望單子入之待下批牌招察任都承旨同副承旨俱有所幹之務竝許遞前同副令該曹口傳付軍職
정조 21년
承旨前望單子入之李鼎揆洪義榮蔡弘遠落點
정조 21년
以右副承旨蔡弘遠牌不進罷職傳旨傳于李敬一曰許遞與未差之代前望單子入之待下批待開門牌招察任
정조 21년
兵曹口傳政事副護軍尹光顔單付
정조 21년
吏曹參議前望單子入之魚用謙落點
정조 21년
傳于李敬一曰習俗之難矯乃若此乎金履永事胡大罪也胡大事也特以爲新進警礪之意明知其無他意而欲懲其癡濫有所處分則伊日登筵臺臣之聞其事而出一言以寓官箴抑或一道而昨日諫長之啓已駭然如許律名用於如許之罪者臺臣反有顚倒輕屑之罪而諫長之外玉堂臺諫如鄭魯榮朴吉源洪受浩輩迭相投章有若懲討然似此風習必欲丕變而痛加禁斷年來頗有其效忽於近日又復如此此亦觀世道之一端豈非寒心之甚乎設令履永有眞箇可討之罪罔赦之案一臺臣之啓曰足矣左之右之擧鼓執鉦盡力叫嚷於幺麽可笑之事朝廷之貌樣果何如乎不徒此也凡有命令但當勉勉於率敎之方而乃敢一耳聽而一耳流不知靡然之義者於理果悖乎不悖乎到今履永事猶屬餘事不率敎之罪不可不嚴處當該不率敎而不協于極之臺臣鄭魯榮洪受浩玉堂朴吉源等先遞其職令該府拿囚待下敎捧供臺疏自臺疏受敎自受敎則一事紛呈循例捧入之在院承旨一竝遞差不爲較正之行公諸臺亦爲罷職此後復循舊習而一事紛呈者勿問所言之當否當該上疏人抵以重辟斷不饒貸此一段大書臺廳及院壁
정조 21년
承旨前望單子入之洪明浩李晩秀申耆李鼎德朴載淳落點
정조 21년
李敬一以訓鍊都監言啓曰卽接永肅門入直局別將馳告則去夜永肅門夜梁不閉故問于兵曹則以爲差備門非本曹所管云招呼永肅門次知軍士問其委折則所告內門鑰果早受來而因事忘置云始乃下鑰而時已三更四點云矣差備門事面至爲嚴重而把門軍士之稱以忘置夜深不閉事未前有極爲驚心本門軍士令該曹從重科治何如傳曰門卒何責當該守門中官充軍可也
정조 21년
李敬一啓曰差備門事體何等嚴重而去夜永肅門更鼓已深之後始爲下鑰至於訓局草記之境者事極驚駭當該巡檢騎郞慢不檢飭之罪所當重勘而本院請推之外無他可施之罰何以爲之敢稟傳曰拿處
정조 21년
以江原監司徐有防啓本罪人洪樂莘橫城縣到配事判付內啓下義禁府爲旀法已施矣放送爲良如敎
정조 21년
李敬一以備邊司言啓曰卽見全羅監司李得臣災實分等狀啓則金堤等十二邑置之尤甚礪山等十六邑置之之次茂朱等二十五邑一鎭置之稍實面里分等及後錄諸條竝請令廟堂稟處仍以爲各邑槪狀姑未齊到事目頒下外不足災結更爲陳請尤甚邑遑汲之類接濟之道當與守宰爛加量度追後登聞爲辭矣其一新還當捧條中尤甚邑尤甚面里限三分一尤甚邑之次面里之次邑尤甚面里限四分一稍實邑尤甚面里之次邑之次面里限五分一以相當穀準折代捧待明秋還作本色事也其一四山城餉穀尤甚之次邑捧留邑倉待明秋還納事也其一三軍門及樂工保米尤甚之次邑代錢收納事也其一尤甚邑訓局砲保錢木參半兵曹及各軍門各衙門保布竝純錢之次邑各衙門軍布木邊中折半代錢事也其一各宮房各軍門各衙門折受火田令本官從實執卜收稅上納事也其一拯劣米太限明秋停退事也其一京外箭竹當年條蠲減事也其一尤甚之次邑勿定配所事也其一推奴徵債限明秋防塞事也分等依狀請施行面里分等每多虛實相蒙之弊故議者多以爲不便而今年兩南年事恐不可不用此法亦爲依施新還代捧事許多奸弊職此之由而似此災實相錯之歲勢難防塞亦依所請之分數以相當精實穀準折代捧待明秋還作本色四山城餉穀尤甚之次邑捧留邑倉事非但餉穀體重不罷山城則沒數捧留於邑倉而山城之屬將何賴活乎三分二捧留邑倉三分一收納城倉爲宜軍門保米及樂工保米尤甚之次邑代錢收納事該營該院之事勢實多難便而向於湖西之請特敎許施又伏見前洪州牧使柳誼擧條批旨有歉荒之歲則分等狀啓必以甚處保米軍停退或代捧間稟處湖南亦依湖西例爲之之敎其在仰體之道有難膠守而旣許里面分等則之次邑之通同代錢反有不均之嘆只就尤甚邑及之次邑尤甚面里代錢收納爲宜尤甚邑訓局砲保錢木參半兵曹及各軍門各衙門保布竝純錢之次邑各衙門軍布木邊中折半代錢事旣以綿農之不至被歉爲言則不可以若干邑之素非綿鄕遽加闊狹置之各宮房各軍門各衙門折受火田令本官從實執卜收稅上納事旣飭嶺南不可異同依所請嚴飭拯劣米太限明秋停退事依施京外箭竹當年條蠲減事物雖微矣用各有處應行之例不可盡廢限折半停退尤甚之次邑勿定配所事推奴徵債防塞事竝爲依施之意分付何如傳曰允保米保布卽最無告最切苦之瘼聞保米二字不覺眼火之燁然縱不能革罷軍營何忍遇歉而亦不能救其急乎至於樂工之保濫捧之習尤爲駭痛宮房納米丙申以後猶令度支捧給況樂工之保米乎代錢之請何可防也保米則依狀請許施保布則尤甚邑依狀請許施之次邑量宜代錢而城餉則尤甚邑特許捧留邑倉只納支放之需事分付奴婢貢僧錢亦於尤甚邑停退事分付可也仍傳曰新還停退道臣雖不狀請湖南沿邑之甚處可知其民勢之難督稍實處亦豈無其中之貧民乎爲先付之道伯酌量分等停退道伯之勤慢與小民受實惠仰等各別察奏繡衣亦爲從近抄啓事言于廟堂
정조 21년
李敬一以訓鍊都監言啓曰依下敎永肅門入直局別將具八柱嚴棍十五度汰去充定帳幕軍之意敢啓傳曰知道
정조 21년
李敬一以刑曹言啓曰依下敎司憲府當該書吏李興藺司諫院當該書吏金聖得各嚴杖六十度之意敢啓傳曰知道
정조 21년
李敬一以義禁府言啓曰時囚罪人李在咸拿囚草記批旨內泮長草記之後只觀體貌停擧後不應爲事理重律區別功議更卽草記可也事命下矣李在咸停擧以不應爲事理重律杖八十收贖奪告身三等而其祖普爀揚武功臣云功減一等杖七十收贖奪告身二等放送之意敢啓傳曰知道
정조 21년
李敬一以義禁府言啓曰咸鏡道慶興府遠地定配罪人金履永特放事承傳啓下矣金履永未及到配所到處放送事分付該道道臣之意敢啓傳曰知道
정조 21년
李敬一以義禁府言啓曰江原道橫城縣安興驛徒一年定配罪人洪樂莘到配啓本判付內法已施矣放送事命下矣洪樂莘放送事分付該道道臣之意敢啓傳曰知道
정조 21년
禁府啓目忠州前營將洪采疇原情云云問目內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓陰竹倅之報辭觀於六角一事可知其爽實況該縣之逋藪素稱畿邑之最近來畿內鎭營全不事事徒爲小民之痼弊無一戢詰之可言豈非駭痛之甚乎如其不然雖如此囚之老憒豈有駭擧乎分付淸州兵營及京捕廳陰竹地方竊狗新反雖有竊鼠之事若有一介疑似者該倅令道臣拿致營門決杖卽其淸州地方充軍之意狀聞或草記事分付此囚先已罷官放送爲良如敎
정조 21년
校理朴吉源疏曰伏以臣於慶興府定配罪人金履永特放之命竊有所憂嘆者伊日賓對臣亦登筵親聽聖敎不覺驚駭雖微末賤隷事關堤防則固當斥逐而遠之豈可使復廁於禁中傳命之地乎論其所犯何律不可而惟我聖上寬弘之量恕之以無知妄作施之以遠地薄竄在渠負犯可謂末勘之末勘而曾未多日忽此全釋之命乃在到配之前當初處分之嚴正今日恩宥之曠蕩何若是相反耶噫臣之所憂嘆者不但在於命令之顚倒其在防微杜漸之義亦豈可朝竄夕宥不思所以懲一礪百之道耶臣謂金履永特放之命卽爲收還仍令依前發配俾居近密者知所懲畏焉臣無任云云答曰省疏具悉不允
정조 21년
掌令洪受浩疏曰伏以臣之老母年今七十有六矣素抱勞悴之症長時凜綴當此初寒重得感疾奄奄床褥寢啖全失以此情理夫豈有離側供職之勢而賓對有命飭敎截嚴義分是懼章皇祗肅而臣之母病夜又添越症情危劇臣方左右扶將煎泣罔措實無頃刻暫捨之望玆不得不隨牌來詣仰首鳴號伏乞天地父母特垂矜諒亟遞臣職俾便救護因治臣罪以肅朝綱千萬幸甚臣於請急之章不宜贅及他說而事在目下略此尾陳焉昨日賓筵前諫長以金履永事有所論啓其事則隄防之攸關也其言則懲討之大論也而迺殿下不唯不賜允兪反有此特放之命臣不勝驚惋訝惑之至噫丙丁之事尙忍言哉毋論巨細事或有關於此者則爲今日臣子者其所腐心痛骨當復如何而又況院屬無異於掖庭厥隷旣通於凶逆則數十年斥出之人肆然置之於院隷之首者此豈非萬萬駭痛者乎今若歸之於無知妄作而竝與竄配而全釋則輿情之憤惋固無可言而刑政之乖當亦豈細故也伏願亟寢成命特允臺批以嚴大防焉臣無任云云批答出傳敎
정조 21년
持平鄭魯榮疏曰伏以臣自來情踪實無復忝言地之望而向因飭敎截嚴召牌屢降雖不得不一肅恩命而瘝曠屢日情地危蹙迺者賓對有命天牌嚴臨而家在城外聞命最後隨牌詣闕之際筵席已退出矣進退無據去就郞當此莫非臣庸鈍不識之罪伏乞聖明亟賜譴罰以肅朝綱千萬幸甚臣於詣臺之後始伏聞有諫院新啓而未承批旨噫人主動容宰相待罪雖不可責之於今之言官而若比尋常公車章奏其體尤自別且況言出義理事關隄防則當此義理日晦隄防日壞之時尤宜可奬而不可摧也乃殿下不賜一字之批未免摧折之歸臣實不能無憾於天地之大也嗚呼丙丁之事言之痛心事若一毫有關於此箇義理則唯當明目而嚴討斷腕而夬祛尙何論本事之輕重哉伏願聖上亟賜臺啓之批明示好惡之意一以嚴義理一以存臺體不勝萬幸臣無任云云批答出傳敎
정조 21년
丁巳十月初五日辰時上御誠正閣藥房入診諸承旨持公事入侍時提調李時秀副提調李敬一行都承旨趙鎭寬行左承旨李書九右副承旨魚用謙同副承旨尹光顔假注書李允謙記事官承膺祚吳泰曾檢校待敎李存秀醫官柳光翼李周憲朴春源李惟鑑吳仁豐丁希泰以次進伏訖時秀等曰日間聖體若何上曰一樣矣時秀等曰王大妃殿氣候何如上曰一樣矣時秀等曰惠慶宮氣候何如上曰一樣矣時秀曰醫官待令入診何如上曰置之上曰諸承旨各奏公事光顔讀奏平安監司朴宗甲狀啓寧邊府反庫事上曰其外公事皆入之命分書判付訖仍命退諸臣以次退出
정조 21년
丁巳十月初五日午時上御重熙堂右副承旨入侍時右副承旨魚用謙假注書李允謙記注官全珍恪記事官承膺祚以次進伏訖上曰承旨臺諫有闕政事當日爲之事俄已下敎矣參判之病勢夬可則入來開政而如未差減則參議入來事分付又敎曰三抄何日爲之問于都承旨以入賤臣承命出傳回奏曰問於都承旨則以爲臣有所遭三抄則決不敢設行云矣仍命退承史以次退出
정조 21년
丁巳十月初五日午時上御重熙堂都承旨入侍時行都承旨趙鎭寬假注書李允謙記注官金珍恪記事官承膺祚以次進伏訖上曰吏曹政官中參判入來耶參議入來耶斯速知入近來每以政官事屢勤飭敎此豈成說乎以此嚴飭卽爲入來開政事分付仍命退承史以次退出
정조 21년
行都承旨洪明浩坐行左承旨李晩秀坐行右承旨申耆坐左副承旨金載翼坐直右副承旨金勉柱內閣直同副承旨李溏坐直注書二員未差假注書尹致永仕李允謙仕直事變假注書宋應圭仕
정조 21년
李晩秀啓曰大司憲李城輔執義申禹相在外掌令二員持平二員未差監察茶時之意敢啓傳曰知道
정조 21년
李晩秀啓曰備局有司堂上李時秀李書九依下敎來待矣傳曰入侍
정조 21년
李晩秀啓曰刑曹判書趙尙鎭持价川按覈御史呂駿永査啓依下敎來待矣傳曰入侍
정조 21년
李溏啓曰應敎韓光植校理柳河源副修撰李顯默牌不進副校理韓用鐸修撰趙德潤柳相祚副修撰宋祥濂在外玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰允
정조 21년
李晩秀啓曰合辭闕啓事甚未安今日政新除授兩司諸臺竝待下批牌招何如傳曰允
정조 21년
洪明浩啓曰新除授左副承旨李鼎德時在慶尙道慶州地斯速乘馹上來事下諭何如傳曰仍任前職與未差之代前望單子入之待下批牌招察任承旨前望單子入之李溏金載翼金勉柱落點
정조 21년
注書柳遠鳴拔名代以尹致永爲假注書
정조 21년
傳于李溏曰藥房提調許遞前望單子入之
정조 21년
藥房提調前望單子入之沈煥之落點
정조 21년
以持平望筒傳于洪明浩曰每欲下敎矣今見望筒而思之華城侍從卽李瑞朝一人年已老令該曹別爲調用
정조 21년
傳于李溏曰明日當由逌瞻門展拜景慕宮該知悉
정조 21년
傳于金勉柱曰次對進定於明日
정조 21년
洪明浩以吏曹言啓曰新除授掌苑署別提魏伯珪除拜後過限未肅拜繕工監監役官成時柱假監役官尹永鎭俱除拜後過限未出仕竝依例改差何如傳曰允掌苑別提魏伯珪仍爲作散則何異於何所見何所聞乎觀於渠之着述冊子文職姑捨是其家行若無所存必無是設令伯珪之宣召承召非其人竊恐遠人視伯珪爲鑑而于于者皆將望望然是豈細故也哉朝家之斷斷於伯珪容或私於伯珪而然決不可徒然落仕今日政本道廟殿令中相授分付道臣嚴飭供職後使之狀聞而如是下敎之後渠焉敢不卽供職乎
정조 21년
有政吏批判書宋煥箕在外參判徐邁修進參議魚用謙進行都承旨洪明浩進以李文會爲大司諫李羽逵爲司諫洪秉益文躍淵爲掌令李東萬崔履亨爲持平柳相祚爲校理趙德潤爲副校理呂善亨爲戶曹參判沈煥之爲弘文提學禮曹參議李鼎德書狀洪樂游以上仍任事承傳兼掌令段洪樂游
정조 21년
再政掌苑別提魏伯珪慶基殿令韓允鎭相授
정조 21년
兵批判書李祖源病參判柳誼病參議李文會病參知申鳳朝入直進右副承旨金勉柱進行護軍李鼎揆洪義榮副護軍蔡弘遠李儒慶副司直洪樂游崔道興爲長山別將
정조 21년
洪明浩以吏曹言啓曰戶曹佐郞李英紹呈狀內矣身素患痰癖之症又毒感委頓床席轉側須人萬無時月之內起動供職之望云身病旣如是則不可强令察任改差何如傳曰允
정조 21년
李晩秀以刑曹言啓曰頃因監試一二所移文陰竹幼學南夏尙鐵原幼學李漢奎漣川幼學金慶老等持僞帖冒入國試罪係深重故嚴覈得情後稟處事草記批旨內依允事命下矣當此科場至嚴之日僞帖冒入萬萬驚駭僞造帖文罪關一律故南夏尙李漢奎金慶老等處僞帖情節嚴加究覈則南夏尙以爲照訖落講後彷徨館峴有一人來言買帖云故不知買帖之爲罪果爲買取云李漢奎以爲夤緣金興大買取云金慶老因趙鎭海而買來云故興大及鎭海等捉來嚴杖究問則金興大以爲與漢奎適出郊外同行酬酢之際有一白衣者隨後而來聞落講之說以買帖爲言故因漢奎所請果爲買給云趙鎭海以爲金慶老落講後逗遛京中未免落莫故心常矜憐路次適有姓名不知人謂有空名照訖帖故買給慶老而其姓名與居住俱未能知得指的現告云云故取見其現捉帖文則印樣篆形果非僞造明是盜踏而賣帖人則屢次嚴覈終不現告究其情狀誠極痛惡南夏尙金興大趙鎭海等嚴訊得情李漢奎金慶老旣有買帖傳給之人別無更覈之端依本律限己身降定水軍令兵曹定配所押送何如傳曰允一竝勘配可也
정조 21년
金勉柱以兵曹言啓曰因刑曹草記今番監試初試時持僞帖冒入場中罪人京畿漣川幼學金慶老陰竹幼學南夏尙江原道鐵原幼學李漢奎依本律限己身降定水軍事允下矣罪人金慶老平安道三和府水軍充定南夏尙宣川府水軍充定李漢奎咸鏡道慶興府西水羅鎭水軍充定竝定驛子押送之意敢啓傳曰知道
정조 21년
李晩秀以刑曹言啓曰漢城府戶籍廳書吏趙仁祿許錞等捧供啓目判付內爲先以杖配照律姑放使其矣等定日書納後卽爲決勘草記事命下矣兩部籍單今已書納而該吏等自京兆移送謹依判付趙仁祿等各嚴杖一百後趙仁祿平安道雲山郡許錞咸鏡道洪原縣定配所押送之意敢啓傳曰知道
정조 21년
金勉柱以左邊捕盜廳言啓曰謹依口傳下敎流丐之年十五歲以上者六十二名與右捕廳分半從便接置而大抵流丐之類皆是無根着無恒心者雖令傭賃於人衣食於人渠必不耐勞役人亦不欲率畜而第此輩之於捕校如奴使喚卽其例習捕校之於此輩面目已熟使令亦緊則去者受者似不生疎故就臣廳軍官中募得願受者以上項分半之三十一面面分屬使之留接使役後流丐及受去人役姓名列錄以入之意敢啓傳曰知道名以分授萬一有名而無實又或有別般弊端則卿等難免重勘以此惕念無論如此如彼惟以方便擧行爲意而卿則已爲草記右廳尙無皁白當該大將爲先從重推考可也
정조 21년
金勉柱以右捕廳言啓曰依下敎城內乞人中壯丁自捕廳當爲區處矣乞人都數八十六名內壯丁爲六十二名兒弱爲二十四名而壯丁六十二名左右捕廳各三十一名分授各人以爲雇役留接之地而臣廳則本廳軍官嘉義李長郁等三十一人處申飭分授別單書入之意敢啓傳曰知道
정조 21년
李晩秀以義禁府言啓曰永肅門守門中官李福良全命喆等充軍事承傳啓下矣李福良平安道碧潼郡全命喆咸鏡道端川府充軍而竝以承傳內辭意具罪目依例發遣書吏押送于各其配所何如傳曰何煩卿府乎出給畿營草芝鎭定將校押付事分付可也
정조 21년
刑曹啓目粘連玄在默罪關重律則按査御史事體尤別使之直爲勘斷各人俱是脅從一依繡啓論列勘處何如判付內觀此繡啓可知其本事顚末是置繡啓所謂通文錯語不過恐喝之計而議送句語斷以詬辱可也不可直歸於誣陷之科云者其說約而盡兺不喩其矣招供亦以彼隻之杖劍謂戊申後初見則稱是云云似其指斥官長直施誣人謀亂之律殊不着題然而遐俗至頑名分日壞若不用治蜀之法加之以一倍之律何以徵後而戢他乎但原其來歷便一鄕戰而李宇喆之粘連婢子至呈議送亦豈非托公逞私乘機敲撼之計乎然宇喆近於辭直雖不共勘大體則與初料稍異一律則過矣罪人玄在默依繡啓所論勘斷而律名亦依右相議施行其餘各人等決處依回啓施行御史則分等推治後卽爲復路俾除滯留之弊事專撥行會爲良如敎
정조 21년
丁巳十月初六日辰時上御誠正閣諸承旨持公事入侍時行都承旨洪明浩行左承旨李晩秀行右承旨申耆記事官柳遠鳴假注書李允謙記注官金良倜記事官吳泰曾檢校待敎李存秀以次進伏訖明浩曰同義禁柳誼旣在闕中不爲肅謝直爲出去事甚未安推考警責何如上曰依爲之出擧條上曰有司堂上入來耶耆曰趙鎭寬則病不來李時秀李書九入來矣上曰入侍遠鳴承命出傳與禮曹判書李時秀行護軍李書九偕入進伏上曰昨日草記中樂院保米一款大爲湖南之弊卿等有經本院提擧及道伯者想知之矣書九曰本院事則臣雖已經而未能多日行公故保米捧上時莫知其裏面之如何待罪湖南時槪知其樂院保米之爲本道一大弊也自本道捧上時亦已準捧而及其京上納時其所濫捧一倍於本道監色等負逋之可矜姑舍爲該道民邑之弊不可但以尋常言此不可不別般變通釐革然後庶可爲南民一分救弊之道也耆曰臣已見之矣雖欲一竝防禁而其中多有渠輩聊賴者云故未果禁止矣上曰以湖西漁鹽船稅事柳誼出擧條此則自廟堂何以議定也伊日擧條持入遠鳴承命出上嚴敎遠鳴曰汝雖新進亦觀廉隅則雖有右下位之別注書則一也日前臺啓之全不稱停姑無論金履永旣被遠配則渠固同罪請勘之不暇而久不出仕柳何意也今始揚揚仕進若固有之寧有如許廉防乎仍命書榻敎曰年少新進處義尤當自別雖有上下注書之間隔其實實注書則渠焉敢自同無故佯若不知而行公乎其間又何去而今日始爲仕進乎節節駭然注書柳遠鳴拔其名於堂后之中上曰刑判入侍賤臣承命出傳與刑曹判書趙尙鎭偕入進伏以价川郡御史呂駿永狀啓回啓事敎曰古則土民之有罪者通訓以下監司啓聞自斷初欲所謂玄在默拿問如法勘律而如渠之漢不必汚諸王府且遐俗至頑法綱日壞不知朝廷之尊上下之分故特送繡衣按査後另施加一等之律以爲警戢之地而繡啓論列與誣陷官長之罪稍有間焉然則一律過矣仍命書回啓判付云云上曰各房公事入之命分書判付訖命退諸臣以次退出
정조 21년
丁巳十月初六日午時上御便殿左承旨入侍時行左承旨李晩秀假注書李允謙記注官金良倜記事官吳泰曾以次進伏訖上命書榻敎曰書狀官申絢監印之役拜表前勢難爲之前書狀官洪樂游敍用仍任晩秀曰日前京畿監司李在學以東西道陵寢造泡寺事出擧條造泡寺本是三寺而誤以二寺仰奏故批答中亦以二寺許劃矣追聞畿伯言則其時錯奏萬萬惶悚云原擧條卽令改付標以入乎上曰何必付標二寺之二字改以三字可也仍命退承史以次退出
정조 21년
行都承旨洪明浩坐行左承旨李晩秀坐行右承旨申耆坐直左副承旨金載翼坐右副承旨金勉柱坐同副承旨李溏坐直注書二員未差假注書吳泰曾仕直呂東植仕事變假注書宋應圭仕
정조 21년
大駕詣景慕宮展拜罷後內閣政院玉堂藥房口傳問安答曰知道
정조 21년
李晩秀啓曰來十一日輪對日次矣敢稟傳曰爲之
정조 21년
李晩秀啓曰來十一日專經文臣殿講日次矣敢稟傳曰爲之
정조 21년
申耆啓曰來十一日朝參日次矣敢稟傳曰停
정조 21년
李溏啓曰大司憲李城輔執義申禹相持平崔履亨在外掌令洪秉益文躍淵持平李東萬傳旨未下監察茶時之意敢啓傳曰知道
정조 21년
傳于申耆曰侍衛軍兵毛具
정조 21년
傳于申耆曰大臣備局堂上引見
정조 21년
李存秀改差代以呂東植爲假注書
정조 21년
兵曹以趙心泰爲左邊捕盜大將
정조 21년
洪明浩啓曰校理柳相祚副校理韓用鐸趙德潤副修撰宋祥濂在外玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰允
정조 21년
有政吏批判書宋煥箕在外未肅拜參判徐邁修參議魚用謙進行都承旨洪明浩進以韓用鐸爲校理高宅謙爲修撰尹致性爲兵曹參議趙雲絅爲戶曹佐郞任忠白爲假監役
정조 21년
洪明浩啓曰校理柳相祚韓用鐸副校理趙德潤修撰高宅謙副修撰宋祥濂在外玉堂上下番俱空已至多日事甚未安未差之代今日政差出待下批仍卽牌招以爲推移入直之地何如傳曰允
정조 21년
以大司成望筒傳于洪明浩曰俱有職掌及所管以在京無故人更爲擬入待下批牌招
정조 21년
以尹羽烈爲副校理丁若衡爲繕工監役鄭大容爲大司成李晦祥爲繕工假監役
정조 21년
李溏啓曰新除授校理柳相祚時在慶尙道安東地副校理韓用鐸時在江原道原州地趙德潤時在京畿道漣川地竝斯速乘馹上來事下諭何如傳曰允
정조 21년
李溏啓曰修撰高宅謙時在全羅道昌平地經筵入番事緊斯速乘馹上來事下諭何如傳曰允
정조 21년
李溏啓曰副校理尹羽烈牌不進罷職傳旨今方捧入而校理柳相祚韓用鐸副校理趙德潤修撰高宅謙副修撰宋祥濂俱在外玉堂上下番俱空已至多日事甚未安未差之代政官牌招開政差出待下批仍卽牌招以爲推移入直之地何如傳曰違牌玉堂只推更爲牌招
정조 21년
大司諫李文會掌令洪秉益文躍淵持平李東萬牌不不進罷職傳旨傳于李溏曰只推
정조 21년
以大司成鄭大容牌不進推考傳旨傳于李溏曰更爲牌招
정조 21년
禁府啓目右邊捕盜大將李得濟原情云云傳旨內辭緣泛稱遲晩所當請刑是白乎矣曾經閫帥勿爲請刑載在大典通編且有草供捧入之命上裁何如判付啓初供中漏却同拿問之本事乙仍于使之更爲捧供而其說依舊是斷斷於抄戶與願受人捧自願等事豈非問東答西乎大臣之請削卽抄戶事而批旨之拿問卽擧行遲滯事也一事兩罪段落各異而卿等之只憑節該書出之榻敎不考擧條之批答再度捧供皆未免外題卿等事萬萬駭然從當處分而當直都事之不卽錄送皆甚駭然都事拿處今雖夜深旣命拿問豈可徒然放送乎草供更卽捧入王府擧行何事非嚴急而一有下敎輒過數時府郞皆塗鴉之類乎捧供後一竝拿處爲良如敎
정조 21년
以時囚罪人李得濟供辭傳于李溏曰旣捧供別無更問之端仍以前罪放送後草記禁堂則囚供判付旣有從當處分之命一倂遞差
정조 21년
金載翼以漢城府言啓曰因捕廳知委各部之抄出富民逢授流丐事臣等伏承筵敎退歸朝房招致左右廳捕校書員及五部吏隷詳査委折則再昨夜四更量自右捕廳招致各部書員以鍾街流乞分授事部內富戶卽刻抄報之意捕校及首吏書員以大將言有所分付而西部則因京兆申飭初不抄報東部則以京兆無知委亦未及擧行中部則抄出三十戶分半修報於兩廳南部則抄出十五戶左廳報十二戶右廳報三戶而左廳則以初不知委成冊一倂還給北部則抄出四戶只報右廳而昨朝雖因本府申飭各部推去富民成冊流乞則自左右廳逢授於各其廳屬云旣非朝令又無文跡則部官之只憑捕廳知委亦不關由本府而稱以抄出富戶聚會各洞任掌以致一場騷擾者揆以事體不可但以駭然言矇然抄報之中南北三部當該官員捧現告拿問重勘何如傳曰允
정조 21년
申耆以壯勇營言啓曰善騎別將今當差出而前望中擬望入之人乏少外任竝擬何如傳曰允
정조 21년
申耆以兵曹言啓曰依傳敎今日隨駕龍虎營行首敎鍊官文載奎禁軍正姜遇文領林鳳元申珹朴尙純等處木各一疋施賞之意敢啓傳曰知道
정조 21년
申耆以訓鍊都監言啓曰今十月初七日景慕宮展拜時因兵曹節目金虎門軍三十名除出把摠李仁默哨官申大益率領挾輦侍衛集春營軍五十名哨官李東郁領赴都領營門還宮後各還直所而竝待標信擧行之意敢啓傳曰知道
정조 21년
申耆以訓鍊都監言啓曰本局把摠李喜大身病甚重勢難察任改差何如傳曰允
정조 21년
申耆以御營廳言啓曰今十月初七日景慕宮展拜時依兵曹節目弘化門集春營入直軍各五十名除出大將臣李漢豐率領弘化門外分左右排立東營入直軍三十名除出入直哨官宋哲文率領宮大門外把守而竝待標信擧行解嚴後各還本處入直之意敢啓傳曰知道
정조 21년
禁府啓目兵曹佐郞金裕己原情云云傳旨內辭緣泛稱遲晩刑推得情何如判付啓分揀放送爲良如敎
정조 21년
禁府啓目中部令李命存南部令黃勉喆北部都事徐興輔等原情云云傳旨內辭緣泛稱遲晩竝只所當請形是白乎矣旣有草供捧入之命上裁何如判付啓以公罪重勘區別功議勘放後草記爲良如敎
정조 21년
丁巳十月初七日申時上御便殿左承旨入侍時行左承旨李晩秀假注書李存秀記注官金良倜記事官承膺祚以次進伏訖上曰不爲省記之廳注書改差也仍命退承史以次退出
정조 21년
行都承旨洪明浩坐行左承旨李晩秀坐行右承旨申耆坐左副承旨金載翼坐直右副承旨金勉柱內閣直同副承旨李溏坐直注書二員未差假注書吳泰曾仕呂東植仕直事變假注書宋應圭仕
정조 21년
李溏啓曰大司憲李城輔執義申禹相持平崔履亨在外掌令洪秉益文躍淵持平李東萬牌招啓辭未下監察茶時之意敢啓傳曰知道
정조 21년
李晩秀以講學廳言啓曰元子宮繼講冊子謹依下敎問于師傅及右諭善則師傅宋煥箕以爲竊伏聞元子宮講課不輟睿學日就區區微忱實不勝欽仰欣忭而竊念小學畢讀之後所當繼講者不外乎大學此固古人所定之次序而亦有先朝已行之規例則恐無容更議也曏於賤臣登筵時聖敎及於兼讀之事而以史略爲好矣今若以大學爲元講史略爲兼讀則其於經史之學自無虧欠而允合於朱夫子養德性益才智之訓矣云右諭善李城輔以爲伏聞元子宮講席日開小學將畢緝熙之工不勝慶忭繼講冊子今因聖敎承此俯詢伏念祖宗朝專講經書兼講史書之已例乃是列聖相傳之家法至於庚辰謄錄中大學史略仰對之獻議兼採朱夫子讀書次第俱有考據恐無異議而顧何敢自出淺見有所稟達重添僭妄之罪乎云臣意則繼講大學雖是次第事恐或太遽史略之書又似太簡而第伏念大學史記兼講旣有祖宗朝已例今此師傅及右諭善所答又如是臣不敢別有意見上裁何如傳曰經書爲主史記當兼讀而大學則明年當始講小學則熟讀例爲原講史略則兼讀爲好矣
정조 21년
傳于李溏曰有司堂上入侍
정조 21년
以都承旨洪明浩上疏傳于金勉柱曰還給推考勿施
정조 21년
以兪殷柱囚單子傳于李溏曰附過放送
정조 21년
以全羅監司李得臣狀啓沃溝縣監尹行喆投印發行不得已罷黜罪狀令攸司稟處事傳于申耆曰所爲無狀投印猶屬餘事狀啓還下送使卽星火督還過冬春民事就緖依法典勘律而北道遠地勿限年定配直爲發遣後狀聞以懲尤甚邑倅不知分憂之罪
정조 21년
申耆以備邊事言啓曰卽見忠淸監司韓用和狀啓則以爲本道分等狀啓中謹就右項災頉竝計新舊都摠事目災一千七十結外不足八千七百二十七結七十二負八束特許加劃之意仰請矣廟堂覆奏所劃竝事目災只準五千結之數今此所減殆至半數較量分數太不相當劃下外不足災四千七百九十七結七十二負八束特準初請更許劃下事請令廟堂稟旨分付矣本道災結之減劃於年分狀啓中所請之數者非爲經費之減縮也又非臆料而剋削也歉荒淺深災實多少道臣所領略者廟堂亦有所領略非敢曰錙銖之不差亦自有分數之斟酌較諸畓摠參之年事寧失則有之實無不足之慮而特以遠近之有異意或詳略之不同有此更煩加劃之請然廟堂事體非若有司之惜費如其可劃則雖累萬結其在對揚德意之道初何必靳持有若姑爲裁減行且闊狹乎諸道道臣必以準請爲期則非但有關後弊抑亦事理之不然狀辭勿施該道臣推考依前所劃五千結之數參量均俵吏莫容奸民實蒙惠之意嚴飭分付何如傳曰兩南還穀猶付之道臣闊狹俵結特行便宜之政卽造化中一事勿定結數令道臣善爲排比無使一民有勒懲之怨苦事分付可也
정조 21년
申耆以備邊司言啓曰北關後運紙衣七百十七領照數稱量木品紙品亦爲看審監封逢授於齎去禁軍處沿路輸運及本道頒給等節更爲各別關飭之意敢啓傳曰知道
정조 21년
李溏以義禁府言啓曰時囚罪人李得濟仍以前罪放送後草記事命下矣李得濟削職放送之意敢啓傳曰知道
정조 21년
李溏以義禁府言啓曰本府都事一竝拿處事命下矣當直入直都事本府入直都事公事回公都事無以推移假都事三負令該曹口傳差出以爲分排之地何如傳曰當直外竝附過放送可也
정조 21년
李溏以義禁府言啓曰時囚罪人李命存黃勉喆徐興輔等草供判付內以公罪重勘區別功議勘放後草記事命下矣李命存黃勉喆徐興輔等傳旨內旣非朝令又無文跡則部官之只憑捕廳知委亦不關由本府而稱以抄出富戶聚會各洞任掌以致一場騷擾者揆以事體不可但以駭然言竝拿問重勘罪取考律文則大明律不應爲條有曰凡不應得爲而爲之事理重者杖八十矣李命存黃勉喆徐興輔等各杖八十竝以公罪收贖而李命存六代祖恒福扈聖功臣云功減一等徐興輔達城府院君玄孫云議減一等各杖七十以公罪收贖黃勉喆無功議云杖八十以公罪收贖竝放送之意敢啓傳曰知道
정조 21년
李溏以右邊捕盜廳言啓曰去夜五更量前五衛將文載玄犯夜被捉而係是朝官移送兵曹之意敢啓傳曰知道
정조 21년
弘文提學沈煥之疏曰伏以臣於昨政伏奉弘文館提學除旨矣臣極庸陋猥被聖上洪造之恩歷揚華顯無不踰分而文苑則尤爲濫矣況臣年前情勢亦難冒膺間者屢叨是職輒蒙體諒旋許鐫解而又況本閣提學臣鄭民始曾以兼帶他館之文任有礙公格陳疏乞遞特被俯諒則自此以後援例爲辭亦不害爲淸朝之美典矣伏乞聖慈察臣難冒之情許臣引例之義亟命銓部鐫改臣所帶弘文提學之任以重公器以靖私分千萬幸甚臣無任云云答曰省疏具悉疏辭下該曹稟處
정조 21년
行都承旨洪明浩疏曰伏以昨日政戶曹佐郞趙雲絅以末擬蒙點矣雲絅卽臣之姪壻而以該房旣詣政廳未及覺察矇然捧入臣不勝惶懍慙悚之至玆敢援實自列伏乞聖明亟治臣失職之罪仍令該曹原望筒勿施以存公格以安私分千萬幸甚臣無任云云還給
정조 21년
丁巳十月初八日辰時上御便殿左承旨入侍時行左承旨李晩秀假注書吳泰曾記注官金良倜記事官承膺祚以次進伏訖上曰集慶殿碑當出草圖書左副承旨文昭殿碑閣奉審後來待于鑄字所之意先報可也命退承史以次退出
정조 21년
丁巳十月初八日未時上御重熙堂有司堂上入侍時同副承旨李溏假注書呂東植記注官金珍恪記事官承膺祚有司堂上李書九以次進伏訖上曰右承旨入侍出榻敎賤臣承命出傳行右承旨申耆進伏上曰整理穀之本意出於廣惠而今乃相反則其所行會所關何如而今此畿伯之祗受狀啓無甚驚動惕念之意有若循例狀聞者然是豈成說乎此狀啓還給以此意諭之可也耆先退上敎書九曰災結劃給非必移易不得之事也兩南亦旣以便宜許之則今此湖西似不必靳其加給矣卿與大臣更爲往復後酌量處之可也書九先退上曰訓局之習陳頉稟是豈成說乎馬革裏尸卽其分內事也而今者訓將纔爲數百里往還有此病頉乎此單子還給嚴飭可也命退承史以次退出
정조 21년
行都承旨洪明浩坐行左承旨李晩秀坐行右承旨申耆式暇左副承旨金載翼坐直右副承旨金勉柱坐同副承旨李溏坐直注書二員未差假注書吳泰曾仕呂東植仕直事變假注書宋應圭仕
정조 21년
李晩秀啓曰臣晩秀依定式進詣香室奉審香祝櫃祝版袱子則淨潔矣敢啓傳曰知道
정조 21년
李晩秀啓曰來十一日專經文臣殿講爲之事命下矣處所以何處爲之乎敢稟傳曰便殿爲之十五日次對同爲來會而輪對雖値殿座仍爲來待
정조 21년
李溏啓曰合辭方張之時兩司無詣臺之員事甚未安除在外未署經疏批未下外未肅拜人員竝卽牌招何如傳曰允
정조 21년
李溏啓曰大司憲李城輔執義申禹相持平崔履亨在外掌令洪秉益持平李東萬牌不進掌令文躍淵陳疏入啓監察茶時之意敢啓傳曰知道
정조 21년
李晩秀以內閣意啓曰抄啓文臣今十月朔親試以何日擧行乎敢稟傳曰明日爲之處所以便殿爲之
정조 21년
李晩秀啓曰明日抄啓文臣親試試官落點提學沈煥之原任直提學金載瓚直提學李晩秀檢校直閣金勉柱原任直閣徐榮輔金祖淳
정조 21년
以都摠府寶劍望筒傳于李溏曰懸頉及在外摠管許遞與未差之代前望單子入之待下批牌招察任
정조 21년
副摠管前望單子入之崔徐有秉李章漢落點
정조 21년
傳于李溏曰在外摠管許遞副摠管李章漢事駭然矣焉敢以瑣屑之事轉稟乎罷職竝令該曹口傳差出待下批寶劍望筒修正以入前兵使崔景岳曾亦提說而尙未經摠管云見窠使之擬入
정조 21년
兵曹口傳政事以李鎭復崔景岳爲副摠管
정조 21년
以慶尙監司李亨元狀啓禿用山城別將姜福麟身死事傳于李溏曰令該曹口傳差出待下批卽爲下送
정조 21년
兵曹口傳政事以鄭光國爲禿用別將
정조 21년
李溏以兵曹言啓曰今十月初七日右邊捕盜廳犯夜被捉前五衛將文載玄依更數嚴棍十度之意敢啓傳曰知道
정조 21년
吏曹啓目粘連觀此弘文館提學沈煥之上疏則以爲臣於昨政伏奉弘文館提學除旨矣本閣提學臣鄭民始曾以兼帶他館之文任有礙公格陳疏乞遞特被俯諒則自此以後援例爲辭亦不害爲淸朝之美典矣亟命銓部鐫改臣弘文提學之任亦爲白有臥乎所奎章閣提學之不得兼帶兩館提學旣不載錄於法典是白遣本閣提學鄭民始兼帶他館文任之時陳疏乞遞獲蒙許解者出於特恩又無仍爲定式之命敎是白乎則今此本閣提學沈煥之兼帶弘文提學之任臣曹有不敢援例許解上裁何如判付啓法典之外使之行公爲良如敎
정조 21년
行大司成趙鎭寬疏曰伏以臣於見叨之任非不知千萬不似而迫於事會始也冒膺旣出之後逃遁無所重以課試有限促敎繼降開場考券亦云屢矣以臣庸陋之質蔑劣之才旣不能副叶群情厭服多士則其所顚沛可立而俟此固以常理言至若日前變怪自有科場以來未之聞也假使其悖戾之擧眞箇是狂昜所致尙可諉之以橫逆處之若不聞乃復抗顔諸生之表周旋朱筆之役哉此不待臣言之畢聖明必有所處臣者矣且臣於多日鎖院之餘歸視老母則自來綿綴之氣猝當風寒之候素患痰嗽一倍危劇食飮頓廢精神昏悶臣方左右扶將末由頃刻離側昨者有司之入侍今於賓對之進定俱不得趨簉焦灼之中惶蹙冞切以此情私借曰無他事端誠莫以按住心神在泮考核且況嚴冬前畢試旣有成命而臣母病狀有難時月間差復是將緣臣之故而試事轉至遷就以公以私其不可虛縻也決矣玆敢忙陳短章仰瀆崇聽伏乞聖慈俯賜矜憐亟許遞改俾臣得以粗伸微諒安心救護不勝幸甚臣無任云云答曰省疏具悉本職許遞卿其勿辭救護
정조 21년
行大司成鄭大容疏曰伏以臣伏奉除旨以臣爲成均館大司成者臣誠且惶且惑莫知攸措臣於是職亦嘗一再膺命而已經二銓者毋得行泮長自有定式則臣之冒昧行公跡涉兜濫罪著違越到今追思惶汗浹背況又前後諸臣之誤爲兩通者皆命釐正受敎昭在銓法甚嚴臣亦釐正中一人也今何敢諉以宿趼因循襲謬擺壞不易之格例乎且臣自數旬以來寒疾彌留頑痰肆攻疝癖衝亘宛轉床笫早夜叫苦見帶詞訟之任方切瘝曠之懼不意新除職名又下於病伏之中召牌儼臨再犯違傲惶悶蹙踖冞增死罪噫臣之一身非臣自有燥濕不計竭蹶趨承者卽臣之區區微忱爲萬一圖報之地而官職去就亦惟上關朝體特敎之成典不容緣臣而撓改已行之銓格不可自臣而顚倒玆敢短章號籲仰瀆崇嚴伏乞聖慈特垂諒察亟命選部將臣職名照例鐫改更勿檢擬於泮職仍治臣瀆擾之罪以肅朝綱以安私分焉臣無任云云答曰省疏具悉公格然矣許遞
정조 21년
丁巳十月初九日辰時上御誠正閣諸承旨持公事入侍時行都承旨洪明浩左副承旨金載翼右副承旨金勉柱同副承旨李溏假注書吳泰曾呂東植記注官金良倜記事官承膺祚以次進伏訖明浩讀奏咸鏡監司李鼎運狀啓富寧府使柳相亮到任事溏讀奏全羅兵使申鴻周啓本充軍罪人具福得海南縣到配事分書判付訖命退諸臣以次退出
정조 21년
丁巳十月初九日辰時上御重熙堂左承旨入侍時行左承旨李晩秀假注書吳泰曾記注官金良倜記事官承膺祚以次進伏訖上曰儀軌諺翻諸人所掌當於不日齊到就其中揀其善者數人使之專掌然後可成一通之書矣晩秀曰各人所飜凡例不一若有數人之專掌則可齊其不齊矣命退承史以次退出
정조 21년
行都承旨洪明浩坐行左承旨李晩秀坐行右承旨申耆式暇左副承旨金載翼坐直右副承旨金勉柱坐同副承旨李溏坐直注書二員未差假注書吳泰曾藝文館下番直呂東植仕直事變假注書宋應圭仕
정조 21년
藥房提調沈煥之副提調洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 21년
李溏啓曰大司憲李城輔執義申禹相持平崔履亨在外掌令洪秉益持平李東萬傳旨未下掌令文躍淵未肅拜監察茶時之意敢啓傳曰知道
정조 21년
李溏啓曰御營廳將官來言今日本廳軍兵日次私習云矣敢啓傳曰知道
정조 21년
李溏啓曰明日次對兩司當爲進參除在外傳旨未下疏批未下未署經外掌令文躍淵待開門牌招何如傳曰允
정조 21년
李晩秀啓曰今此試官望中時無職名人令該曹口傳付軍職何如傳曰允
정조 21년
兵曹口傳政事行護軍趙鎭寬
정조 21년
以寶劍望筒傳于李溏曰試所進去摠管許遞前望單子入之待下批牌招
정조 21년
摠管前望單子入之李集斗落點
정조 21년
兵曹以吳毅常爲御營中軍徐有秉爲摠戎中軍
정조 21년
洪明浩以內醫院都提調提調意啓曰年例各殿進上臘藥所用牛黃九十四部三分三里麝香一百八十二部五分竝令戶曹宣惠廳進排而丙申新定式加進上牛黃二十二部三分以本院春秋兩等元貢中取用何如傳曰允
정조 21년
以咸鏡監司李鼎運狀啓今十月令薦新生文魚生大口魚限日不得封進惶恐待罪事傳于李晩秀曰勿待罪事回諭
정조 21년
丁巳十月初十日辰時上御便殿抄啓文臣親試入侍時左副承旨金載翼右副承旨金勉柱假注書呂東植記注官金良倜記事官承膺祚以次進伏訖上曰試官率諸文臣行禮可也引儀唱試官以下行禮二提學沈煥之檢校直提學李晩秀原任直閣金勉柱金祖淳以次入就拜位行禮訖陞殿載翼讀奏入門單子二十人上曰懸題紙入之煥之奉懸題紙進伏上命書御題擬宋越州守臣請禁盜湖爲田者表臥龍齋記會稽之石幾倍之賦三江之上兩山之間疏爲二門小溢則縱其一大溢則盡縱之詩請湖爲田者始息論祖淳擎出懸題訖上曰予與子大夫久未相見故今日設場於殿庭若連三次居魁尙矣而優等近亦罕有今日欲使之盡意作之故特出各樣題須從自願製進而承宣問其知解題與否一題各四人式懸入可也勉柱曰解題擧皆不知故亦無自願矣上曰此是初學所讀不難知之文也果不知此則其可以抄啓文臣稱之乎若無自願則承宣分排以給可也上曰試官則姑退于鑄字所而收券若値暮則仍爲出去右副則爲試所承旨可也煥之等姑退載翼亦退出上曰今日適値風雪故限則以申時爲定須勿忙迫務爲盡意毋致外題之地可也善爲製進則當有別賞不然則將使之更試矣收券訖命退承史以次退出
정조 21년
行都承旨洪明浩坐行左承旨李晩秀坐行右承旨申耆坐直左副承旨金載翼坐直右副承旨金勉柱坐同副承旨李溏坐注書二員未差假注書吳泰曾仕呂東植仕直事變假注書宋應圭仕
정조 21년
申耆以都摠府言啓曰今日入直內三廳武兼禁軍及軍兵等當爲中日習射而入直堂上郞廳俱以侍衛進參故不得設行外中日依例設行而內入番御營軍試放事請出標信傳曰旣非全數侍衛則此草記焉敢入之乎此後此等草記勿爲來呈事嚴飭可也
정조 21년
李溏啓曰大司憲李城輔執義申禹相持平崔履亨在外掌令文躍淵牌不進掌令一員持平一員未差監察茶時之意敢啓傳曰知道
정조 21년
李晩秀啓曰來十六日日次儒生殿講日次矣敢稟傳曰爲之
정조 21년
李晩秀啓曰來十六日漢學文臣殿講日次矣敢稟傳曰待下敎爲之
정조 21년
傳于申耆曰侍衛毛具
정조 21년
金載翼啓曰明日親臨方物看品處所以何處爲之乎敢稟傳曰便殿爲之
정조 21년
李晩秀啓曰四月十一日日次輪對官義盈直長林周喆二十一日日次輪對官司饔主簿金基厚直長朴和源繕工副正洪大榮監役尹永烈奉事李爲彬鄭信民假監役丁若衡宋翼著長興奉事李奎新五月初一日日次輪對官典牲直長金履度副奉事金世淵奉常判官李東植軍資直長沈廷秀六月初一日日次輪對官中學訓導黃萬齡兵曹佐郞金裕己校書判校安任權十一日日次輪對官司圃別提鄭熙濟直長韓啓重都摠經歷李光逵申虎文都事金禮欽典設別檢李運復刑曹正郞李觀秀二十一日日次輪對官南學訓導劉弘九假引儀趙元溥李儀逵典簿洪就榮閏六月初一日日次輪對官東氷庫別提尹光浚別檢申錫老司僕僉正朴宗厚判官韓大裕司䆃主簿黃井彦禮賓直長金魯正十一日日次輪對官瓦署別提李澾掌苑奉事金基彦司錄嚴思彦二十一日日次輪對官宗廟令金履禮直長李仁祜副奉事李厚延造紙別提康國愼金在儉李永薰承文博士任厚常中樞都事李厚重七月初一日日次輪對官社稷令權行彦西學訓導金致龍尙衣僉正南溟學內贍直長尹致猷奉事柳敬鎭十一日日次輪對官軍器正鄭李禮培判官朴宗鎬金宗顯主簿朴顯億李偃工曹正郞李觀成洪若浩儀賓都事徐在修二十一日日次輪對官西氷庫別提安枰別檢尹慶曾義盈主簿柳有澤奉事沈纘之掌樂僉正沈周賢主簿徐有昌尹鎰司宰僉正尹淑基主簿許習禁府都事李昌杰李顯祿張趾元李羲淵南履正八月十一日日次輪對官繕工副奉事崔壽亨宗簿主簿李志容長興主簿許㬘九月初一日日次輪對官奉常直長趙夢璟敦寧主簿李興白參奉吳敍常軍資判官李趾馨奉事李在純禮曹正郞夫宗仁十一日日次輪對官兵曹正郞洪秉臣校書校理柳英喆戶曹正郞尹光心內資直長李是釬司圃別提鄭日憲二十一日日次輪對官尙瑞副直長李玄謙都摠都事金憲柱典設別提李光斗刑曹正郞尹益儉贊儀李惟銓十月初一日日次輪對官濟用主簿全宗周廣興奉事吳琰典籍朴潤文禹錫龜司䆃僉正洪守榮十一日日次輪對官禮賓主簿崔笠瓦署別提宋得輝掌苑別提李鐔平市主簿朴宗龜吏曹佐郞金和鍾來待矣傳曰入侍
정조 21년
禁府堂上前望單子入之判義禁趙宗鉉知義禁沈煥之李聖圭落點
정조 21년
傳于李晩秀曰專經文臣殿講居首奉常主簿盧尙熙半熟馬一匹依例賜給
정조 21년
兵曹口傳政事以金啓默爲柔院僉使
정조 21년
行右承旨申耆左副承旨金載翼啓曰伏以臣等卽伏見雲觀雷動之報相顧愕眙不知所以致此異也近者冬雷無歲無之我殿下警懼之心修省之方靡不用極得以仰格天心克臻消弭而今歲之又有此異者果何故也人事失於下而仁天警于上諄諄若耳提而面命則豈可以聲響之微或有少忽者哉顧今聖明在上宵旰憂勒而時政得失亦不無一二可言者以言乎朝象則寅協之美尙無其期以言乎紀綱則振刷之策不得其要大小恬嬉勞逸有倒置之難臺閣長鎖懲討無可伸之日窺覘之徒不知義理之爲何物中批之除每及隄防之所大關水旱相仍民生轉瘁侈靡成風財源日竭作成之念常勤而人才轉益藐然懲貪之政雖嚴而墨守猶不知戢此朱夫子所云一毛一髮無非病者不幸而近之且以近事言之整理穀舞弄此何等重犯而按道之臣裒如充耳至使廣惠之澤反歸斂怨之科卽此一款亦足召異苟求其源則何莫非群下不能對揚聖德闡發休治之罪而臣愚過慮竊以爲我殿下振作策勵之工有所未盡而然也伏願殿下克軫對越之誠益懋奮發之政以爲轉異爲祥之方焉臣等惶恐敢啓答曰所陳當留意
정조 21년
以平安監司朴宗甲狀啓柔院僉使許塾剝割鎭民惟事利己爲先罷黜其罪狀令攸司拿問嚴勘事判付內啓下備邊司爲旀紀綱雖曰不嚴幺麽鎭長亦敢恣意不法乎令道臣大張威儀聚會軍民後施以軍律嚴棍三十度回示警衆卽其地充軍爲旀其代令該曹口傳擇差仍爲給馬下送道臣之發覺者帥臣無一言當該帥臣越奉三等管下邊將等治績嚴飭帥臣各別廉査其中不堪任之類具由狀聞以爲贖罪之地事嚴飭行會爲旀疲殘之邊將何異於習杖於僧邊將如此則守令可知繡衣下去前亦令道臣竝與拔例差送之江邊士夫鎭將等考其治績不治之類不待貶目卽爲狀聞西北無異北道道帥臣處一體行會萬一過限無一摘發登聞者自本司當該道帥臣草記請勘爲良如敎
정조 21년
傳于李溏曰時囚罪人朴吉源等今日捧供時同爲捧供
정조 21년
申耆以兵曹言啓曰今十月十一日武臣賓廳武經講書日次而文臣殿講相値不爲之之意敢啓傳曰知道
정조 21년
申耆以兵曹言啓曰同知中樞府事權重彦老病在鄕末由上來西樞雖是閑局不可一向虛縻今姑改差何如傳曰允
정조 21년
以崔鳳和高鳴鶴李是錬囚單子傳于李溏曰分揀放送
정조 21년
以江華留守申光履狀啓中官李福良全命喆等草芝鎭到配事傳于李溏曰放送事回諭
정조 21년
李溏以義禁府言啓曰江華府草芝鎭充軍罪人李福良全命喆等放送事命下矣李福良全命喆等放送事分付該道道臣及守臣之意敢啓傳曰知道
정조 21년
禁府啓目前校理朴吉源前掌令洪受浩前持平鄭魯榮等原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編竝只議處何如判付啓意在矯俗豈獨偏惡於諸囚而然者冬節凍圄之屢日滯囚足懲襲謬之罪姑爲放送其中未出代朴吉源段館職仍任依前下敎入直爲良如敎又啓目贊儀李惟銓原情云云傳旨內辭緣泛稱遲晩刑推得情何如判付啓附過放送爲良如敎
정조 21년
丁巳十月十一日午時上御便殿左承旨入侍時行左承旨李晩秀假注書呂東植記注官金良倜記事官承膺祚以次進伏訖上曰昨日抄啓諸作擧皆外題誠爲駭然矣晩秀曰解題則不難知之文而滿場中殆無一人知得者誠不成說矣命退承史以次退出
정조 21년
行都承旨趙鎭寬牌不進行左承旨李集斗坐行右承旨洪仁浩坐直左副承旨李義鳳未拜肅右副承旨李翼晉坐直同副承旨李海愚坐注書二員未差假注書吳泰曾仕呂東植仕直事變假注書宋應圭仕
정조 21년
李溏啓曰大司憲李城輔執義申禹相持平崔履亨在外掌令二員持平一員未差監察茶時之意敢啓傳曰當此求助之時兩司俱空未差之代政官牌招開政以在京無故人差出待下批牌招使之詣臺傳啓各陳昌言
정조 21년
李晩秀啓曰臣晩秀以承文院提調査對進去下直之意敢啓傳曰知道
정조 21년
申耆啓曰臣耆今日方物封裹進去下直之意敢啓傳曰知道
정조 21년
傳于李晩秀曰今日政院擧行節節駭然都堂開坐之前豈可御覽看品乎不能檢飭之都承旨與該房承旨遞差
정조 21년
傳于李晩秀曰方物封裹進去及承文院査對進去承旨與時帶檢校承旨竝許遞前望單子入之待下比牌招察任
정조 21년
傳于李溏曰處義宜無異同在院承旨許遞與未差之代前望單子入之待下批一體牌招
정조 21년
承旨前望單子入之趙鎭寬李勉兢李翼晉洪仁浩李集斗李海愚落點
정조 21년
李集斗啓曰新除授承旨李勉兢方在罷散中何以爲之敢稟傳曰敍用
정조 21년
以左副承旨李勉兢牌不進罷職傳旨傳于李集斗曰許遞前望單子入之
정조 21년
承旨前望單子入之李義鳳落點
정조 21년
兵曹口傳政事行護軍李晩秀行副護軍金勉柱竝單付
정조 21년
有政吏批判書宋煥箕在外參判徐邁修進參議魚用謙進右副承旨李翼晉進以李相璜爲大司諫鄭㝡成吳翰源爲掌令趙秀民爲持平高宅謙爲副校理李晩秀爲大司成金載瓚爲內醫提調李英秀爲司僕主簿校理朴吉源仍任事承傳
정조 21년
兵批判書李祖源病參判柳誼入直進參議尹致性病參知申鳳朝病行右承旨洪仁浩進兵批無緊窠吏批無送西之人無政事之意敢啓傳曰知道
정조 21년
李海愚啓曰大司憲李城輔執義申禹相掌令吳翰源持平崔履亨在外掌令鄭㝡成持平趙秀民牌不進監察茶時之意敢啓傳曰知道
정조 21년
以大司諫李相璜掌令鄭㝡成持平趙秀民牌不進罷職傳旨傳于李海愚曰只推
정조 21년
以摠戎中軍望筒傳于洪仁浩曰御營中軍使之擬入則何擬於此乎望筒還給又有近始覺得者以嘉善載錄於文書而其前已爲會寧則其時見漏於乙卯推恩可知非爲渠也莫重恩資何可斑駁乎其時望筒添書仍令該營單付於此望筒旣覺之豈可逾日使之當日下批謝恩若或有似此者令兵判各別廣考草記
정조 21년
以善騎別將望單子傳于洪仁浩曰如許懸註前所未見萬萬駭然當該將臣爲先從重推考捧納承旨推考望筒還給
정조 21년
李集斗以右議政意啓曰御覽方物還下白綿紙六百四十八卷白細綿紬二十匹滿花方席十張黃花席二張極擇改備其餘物種一一看品同爲封裹之意敢啓傳曰知道
정조 21년
洪仁浩以兵曹言啓曰禁御兩營一番騎士中自願禁旅者六十一人依各該營抄送成冊令別將使之分排各番權付口傳以入而從其該營入屬年條次第隨闕陞實之意敢啓傳曰知道
정조 21년
洪仁浩以訓鍊都監言啓曰本局中軍今當差出而擬望之人乏少外任竝擬何如傳曰可知其乏人申大謙柳孝源之本局中軍及禁軍別將竝仍任事實容或有可恕李得濟之善騎別將給牒仍任摠管中時帶亞將人亞將改差而前兵使崔景岳事昨筵有下敎則摠帥何不言於御將云乎卿其問之可也
정조 21년
洪仁浩以訓鍊都監言啓曰謹依草記批旨本局前中軍申大謙仍任之意敢啓傳曰知道
정조 21년
洪仁浩以壯勇營言啓曰善騎別將李得濟給牒仍任事命下矣方在未敍用中何以爲之乎敢稟傳曰大抵軍門將官請敍之法雖有之不爲敍用則但富依法典代給散料不但本營知此古例各營亦當知此
정조 21년
洪仁浩以御營廳言啓曰本廳中軍吳毅常身病甚重勢難察任改差何如傳曰允
정조 21년
洪仁浩以御營廳言啓曰謹依摠戎廳中軍望筒批旨前兵使崔景岳本廳中軍單付之意敢啓傳曰昨日何不作窠出代乎初無單付之命則此草記又何爲之卿則推考捧入承旨亦爲推考可也
정조 21년
兵曹以崔景岳爲御營中軍
정조 21년
禁府啓目義盈庫主簿柳有澤等原情云云傳旨內辭緣泛稱遲晩竝只所當請刑是白乎矣旣有捧草供以入之命上裁何如判付啓百人之中所懷之奏對只是六人者豈不駭然之甚乎今番段姑從申令之意竝只公罪區別功議勘放後草記爲良如敎
정조 21년
李海愚以義禁府言啓曰時囚罪人柳有澤林周喆沈纘之洪大榮李爲彬鄭信民丁若衡宋翼著許㬘李奎新金履度金世淵李趾馨沈廷秀李在純鄭熙濟鄭日憲韓啓重尹光浚申錫老安枰尹慶曾黃井彦崔笠金魯正李澾宋得輝李鐔金基彦康國愼金在儉李永薰南溟學尹致猷柳敬鎭鄭李禮培朴宗鎬金宗顯朴顯億李偃李觀城洪若浩尹淑基許習趙夢璟李是釬全宗周吳琰等草供判付內百餘人之中所懷之奏對只是六入者豈不駭然之甚乎今番姑從申令之意竝公罪區別功議勘放後草記事命下矣取考律文則大明律制書有違條有曰凡奉制書有所施行而違者杖一百矣柳有澤林周喆沈纘之洪大榮李爲彬鄭信民丁若衡宋翼著許㬘李奎新金履度金世淵李趾馨沈廷秀李在純鄭熙濟鄭日憲韓啓重尹光浚申錫老安枰尹慶曾黃井彦崔笠金魯正李澾宋得輝李鐔金基彦康國愼金在儉李永薰南溟學尹致猷柳敬鎭鄭李禮培朴宗鎬金宗顯朴顯億李偃李觀城洪若浩尹淑基許習趙夢璟李是釬金宗周吳琰等各杖一百以公罪收贖而金世淵十代祖友曾靖國功臣達城尉異姓五寸親金魯正十代祖良彦靖國原從功臣錦昌副尉異姓四寸親洪若浩祖重寅揚武原從功臣吉城尉異姓五寸親云竝功議各減一等各杖八十以公罪收贖林周喆六代祖㥠振武原從功臣沈纘之十四代祖澮佐理功臣洪大榮七代祖霙振武原從功臣李爲彬九代祖菡靖國功臣鄭信民曾祖文益揚武原從功臣宋翼著九代祖益孫靖難功臣許㬘祖源揚武原從功臣李奎新曾祖壽沆揚武原從功臣金履度曾祖昌集配享功臣李趾馨六代祖陽元光國功臣李在純曾祖宜顯揚武原從功臣韓啓重十一代祖伯倫佐理功臣尹光浚十三代祖坤佐命功臣申錫老七代祖恦靖難功臣安枰五代祖義祥寧國功臣尹慶曾八代祖斗壽扈聖功臣崔笠十代祖有臨敵愾原從功臣李澾八代祖菡靖國功臣李鐔四代祖澥靖社功臣金在儉曾祖有鉉保社原從功臣李永薰七代祖恒福扈聖功臣尹致猷九代祖斗壽扈聖功臣柳敬鎭五代祖孝傑振武功臣鄭十三代祖昌孫佐理功臣李偃六代祖珥光國功臣李觀城四代祖弘迪保社原從功臣尹淑基十四代祖坤佐命功臣許習祖源揚武原從功臣趙夢璟十三代祖胖開國功臣云竝功減一等金基彦淸風府院君五寸親云議減一等各杖九十以公罪收贖柳有澤丁若衡沈廷秀鄭熙濟鄭日憲黃井彦宋得輝康國愼南溟學李禮培朴宗鎬金宗顯朴顯億李是釬全宗周吳琰等無功議云各杖一百以公罪收贖竝放送之意敢啓傳曰知道